Diari Oficial de la Generalitat Valenciana


Sumari del DOGV 4421, del 20-01-2003 (2003/164)

Informació pública del projecte d'urbanització corresponent al programa d'actuació integrada per al desenvolupament de la unitat d'execució D-3.2 del vigent Pla General de Burriana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4421

Data del DOGV
:   20-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/164


Organisme emissor
:   Ajuntament de Borriana

Tipus de document
:   Anunci

Informació pública del projecte d'urbanització corresponent al programa d'actuació integrada per al desenvolupament de la unitat d'execució D-3.2 del vigent Pla General de Burriana. [2003/S164]
  
L'Alcaldia Presidència, en data 12 de desembre de 2002, va adoptar la següent resolució:
  
«Primer. Estimar les al'legacions formulades per Iberdrola Distribución Eléctrica, SAU en data 27 de novembre de 2002 (Registre d'entrada número 13.689, de 28 de novembre).
  
Segon. Aprovar el projecte d'urbanització corresponent al programa d'actuació integrada per al desenvolupament de la unitat d'execució D-3.2 del vigent Pla General d'Ordenació Urbana, amb un pressupost global de 298.108,59 euros (sense IVA), tenint en compte en la seua execució les disposicions previstes en l'acord d'aprovació del programa d'actuació integrada, a saber,
  
- La direcció facultativa la designa l'Ajuntament, segons el procediment que oportunament s'establisca, amb càrrec als costos prevists en la proposició economicofinancera, amb el fi de garantir el correcte compliment de les condicions d'execució del programa.
  
- Correspon a la direcció facultativa les missions i competències previstes legalment, i ha d'actuar d'enllaç amb els Serveis Tècnics Municipals, els quals comproven, supervisen i vigilen l'assistència tècnica contractada, amb accés a tots els treballs que es realitzen per la direcció facultativa.
  
- Seran aplicables les disposicions relatives al replantejament, control i recepció de les obres establides en la legislació de contractes de l'estat.
  
- S'ha d'aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com de l'escrita, i de la informació de l'obra realment realitzada.
  
- Primer de l'inici de les obres (acta de comprovació del replantejament) s'han d'aportar els convenis formulats amb les companyies subministradores (Iberdrola, Telefónica, etc.).
  
Tercer. Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 Llei Reguladora de l'Activitat Urbanística.
  
Quart. Publicar-ne l'aprovació definitiva en el Diari Oficial de la Generalitat Valenciana, tal i com establix l'article 34 de la Llei 6/1994.
  
Cinquè. Notificar la present resolució als propietaris, i se'ls comunica que, com a acte que posa fi a la via administrativa, escau interposar, en el termini d'un mes comptador des de la seua notificació, recurs potestatiu de reposició davant d'aquesta Alcaldia, o, en el termini de dos mesos, recurs contenciós administratiu davant de la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa en l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.»
  
Cosa que es fa pública per a general coneixement, de conformitat amb el que disposa en l'article 34 de la Llei 6/1994, de 15 de novembre, de la Generalitat Valenciana, reguladora de l'activitat urbanística.